Podnesite godišnju prijavu poreza na dohodak fizičkih lica (GPPFL) za 2023. godinu
[bookmark: _GoBack]Podsjećamo poreske obveznike da rok za podnošenje godišnje prijave poreza na dohodak fizičkih lica (GPPFL) za 2023. godinu ističe 30. aprila 2024. godine.
Poresku prijavu za utvrđivanje godišnjeg poreza na dohodak fizičkih lica (obrazac GPPFL), dužni su da podnesu poreski obveznici – fizička lica koja su u 2023. godini ostvarili dohodak od:
· samostalne djelatnosti, koja predstavlja osnovnu djelatnost poreskog obveznika, osim za prihode koji se paušalno oporezuju,
· imovine;
· kapitalnih dobitaka
· primanja ostvarenih kod dva ili više poslodavaca odnosno isplatilaca ličnih primanja čiji je ukupan mjesečni bruto iznos iznad 700 eura, u skladu sa stopama iz člana 10 stav 1 tačka 1 Zakona o porezu na dohodak fizičkih lica,
· prihoda od sportske djelatnosti,
· prihoda od autorskih i srodnih prava, patenta, žiga i prihoda samostalnih stručnjaka u kulturi, iz inostranstva.


Porez na dohodak fizičkih lica plaća se po stopama propisanim članom 10a Zakona o porezu na dohodak fizičkih lica, koje iznose:

1) za dohodak po osnovu ličnih primanja:

- 0% na iznos oporezivog dohotka do 700,00€,

- 9% na iznos oporezivog dohotka od 700,01€ do 1.000,00€,

- 15% na iznos oporezivog dohotka od 1.000,01€;

2) za dohodak ostvaren po osnovu samostalne djelatnosti:

- 9% na iznos oporezivog dohotka od 8.400,01€ do 12.000,00€,

- 15% na iznos oporezivog dohotka od 12.000,01€;

3) za dohodak od prihoda od imovine, kapitala, kapitalnih dobitaka, sportske djelatnosti, autorskih i srodnih prava, patenta, žiga i prihodi samostalnih stručnjaka u kulturi i drugih primanja - 15% od poreske osnovice.


Takođe, podsjećamo da su preduzetnici koji se oporezuju po stvarnom dohotku dužni da uz prijavu dostave bilans stanja i bilans uspjeha.

Navedeni dokumenti mogu se podnijeti putem desktop aplikacije "Finansijski iskazi", koja je dostupna na portalu Uprave prihoda i carina . Ukoliko se finansijski iskazi podnose bez digitalnog potpisivanja, poreski obveznik mora na svom računaru da instalira neophodan osnovni softver Microsoft.NET.Framework i Softver za pripremu i podnošenje finansijskih iskaza. Kada završi sa unosom finansijskih iskaza koristi opciju Pošalji, nakon čega će aplikacija uspostaviti komunikaciju sa servisom i poslati „spremljene“ finansijske iskaze Upravi prihoda i carina. Sistem Uprave prihoda i carina će još jednom provjeriti ispravnost podataka, ako su iskazi pravilno popunjeni, biće zapamćeni u sistemu Uprave prihoda i carina i biće mu dodijeljen jedinstveni identifikacioni broj.
Zbog elektronskog nepotpisivanja, kompletirane finansijske iskaze obveznik treba da odštampa, obavezno potpiše i dostavi na šalter PJ Uprave prihoda i carina. Na osnovu primljenog finansijskog iskaza, provjerom identifikacionog broja, službenik područne jedinice još jednom provjerava ispravnost podataka, ako su iskazi pravilno popunjeni, vrši obradu kroz internu aplikaciju.
Ukoliko se finansijski iskazi podnose sa digitalnim potpisivanjem, poreski obveznik takođe mora na svom računaru da instalira neophodan osnovni softver Microsoft.NET.Framework i Softver za pripremu i podnošenje finansijskih iskaza.
Kada završi sa unosom finansijskih iskaza koristi opciju Pošalji i elektronski potpiši, ne zahtijeva se dolazak obveznika i predaja iskaza u papirnoj formi, jer je iskaz već elektronski potpisan.
Kada je u pitanju podnošenje same GPPFL prijave, obavještavamo vas da sluzbenici UPiC intezivno s dobavljacem softverskog rjesenja rade na prilagodjavanju programskog rjesenja, kako bi se poreskim obveznicima koji obavljaju samostalnu djelatnost i porez placaju po stvarnom dohotku omogucilo elektronsko podnosenje GPPfL prijave. Isto je trenutno u fazi testiranja. Osnovni  strateski cilj Uprave je modernizacija svih poslovnih procesa u okviru kojih se radi na uvodjenju ovog elektronskog servisa, iako isto nije obavezujuce shodno zakonu, zbog cega poreski obveznici mogu predati prijave u papirnoj formi. 

Formu GPPFL obrasca, koji je dio Pravilnika o obliku i sadržini godišnje prijave za obračunavanje i plaćanje poreza na dohodak fizičkih lica možete naći u dokumentima u prilogu : 

